Миян пӧль-пӧчлӧн коркőя тешкодь вőвлőмторъяс.
(казьтылőмъяс őтчукőрысь)
Öтчыд, 1940 воын на, юнь тőлысьын мукöдъяскöд тшöтш Слӧбӧда-Ягса том нывъяс Ӧнь Наста да Вась Марей кылöдöмны пур караван Мозын ю кузя Слöбöда -Рынышсять Лешуконскöдз. Стöч дас квайт лун-вой мысти сöмын лючки-ладнöя сдайтöмны кылöдöм вöр запаньö, а контораысь удждон босьтасны да пырасны кынöм пöткöдны сэтчöс уджалан стöлöвöйö. Буракö, кöть и дас квайт арöсаöн нин вöлöмны, а роч кывйöн сернитны абу велöдчывлöмны. Медводз дыркодь бöрйысьöмны колана сёян-юан меню серти да оз и сяммыны тöлка ногöн вöчны заказ. А мöдкö, сэнi некор вöлi жöдзны думö усьöмöн кассир водзвылын и со, Онь Наста 1 смелöдчас да суклялас ас кывъясöн: «А, вöсьöйö, тьöтö! Миян колö кушать менюсö, ми зэв тшыгъялiм...»
Колö тöдчöдны, мый менюас вöлi пасйöма ставсö лыддьöмöн дас кык пöлöс сеян. 
Дерт, мед нин чуймисныасьныс нывъяс, кор пондiсны ваявны пызан вылö та мыдта сеян, но ёнджыка дивуйтчисны стöлöвöйса уджалысьяс, кодъяс пыр чукöртчисны кухия öшинь водзын да вомъяс паськöдöмöн гуся гиджгины-сералiны. А удорасаяс горша мутшкылялiсны да дыркодь на панясисны, кытчöдз эз ректыны джын мыдта гöгöр тыра тасьтiяс. Сэсся Вась Маш сьöкыда лолыштiс да шыöдчис нывъертыс дорö: Настö, ме сэсся ог вермы сейны, кынöмö польдiс да доймыны кутiс. И кольны жаль сейöдсö...» Наста öлыштiс кинас да вочавидзис: Но, вай-жö эн маитчы, ташкааным лöдам, мый ог вермö бырöдны. Сёй, а эн сёрнит! Асы и сiдз нин мукöдъяс сералiгтыр миян вылö видзöдöны!»
И збыльысь, роч видзöдысьяс ас костаныс быдтор броткины: «Такие хрупкие да маленькие девушки, а лопают как медведи. И куда им столько еды влезает? Господн! Наверно, месяц бедняжки голодали...»
А нывъяс öдва-öдва путкыльтiсны ас пытшкö дас öтик сеян, а дас кыкöдсö, кутшöмкö селёдка вöлöма, гаровтасны чышъянö да питшöганыс сюясны.
Кор нин уличаö петасны стöлöвöйысь, воча паныдасясны арлыда нывбабакöд, кодi пыр казялас пöльтчöм кынöма том нывъясöс да сувтас туй шöрö. Юрнас довкйöдлöмöн чуймöмпырысь рочöн шыöдчас: «Ой, ой, ой! Такие ещё молодые, а уже на сносях! У-у-у!» Но Наста да Марей немтор оз гöгöрвоны, а сöмын воча вежавидзöмöн чолöмасясны. 
А со, бöр ас гортö воштöдчыны вöлöма зэв сьöкыд. Унджык туйсö мунöмны подöн Мозын ю боктi деревнясянь деревняöдз, правда, быд дырйи коньöръяслы ковмылiс вöзйысьны узьны роч олысьяс либö чери кыйысьяс дорö.
Нель вежалун мысти сöмын ас чужан гортаныс сьöлöмсянь веськöдасны и мудзöм, и тшыгъялöм.
А кымын нöшта мытшöд, сьöкыдлун да тшыгъялöм ковмис вуджöдны ас вывтi миян муса пöль-пöчлы томдырйиныс. Копыртчамöй муöдз! 

Коркö, Великöй Отечественнöй война кадö, улыс тшупöда школаын велодчысьясдö Слöбöда -яг грездысь экскурсия ногöн вуджöдласны Слöбöда сиктса шöр школаö тöдмöдны анатомическöй лы-сьöмöн.
Первойсö, морт лы-сьöм аддзöм бöрын, челядь шöйöвошасны да оз кöсйыны веритны и вензьöмпырысь пондасны лыддьöдны васаöс да ворсаöс. Буракö, кыдзкö да мыйкö экскурсия помассьöм бöрын вайöдасны челядьöс сэтчöс стöлöвöйö кынöмпöт веськöдны. Пыранiнын öшалöма роч кывъясöн меню гижöд, кöнi вöлi пасйöма - суп, овсяная каша да морс. Дерт, тшыгъялöм челядь зэв окотапырысь öвтасны-паняласны чöскыд сеян-юан, но кыкöн, нывка да зонка, колччасны öбед бöрти нöшта на пукавны пызан сайын. Налöн велöдысьныс, Павлова Анна Михайловна первой оз гöгöрво, мый нöшта виччысьöны Палöй да Вань. А кор юалас, нывка вочавидзас синва пыр: «А ме сöмын шыдсö сейлi, а супсö на век эз вайны меным!» Велöдысь здук кежлö тшöкмис синъяссö шаргöдöмöн. Сы костi зонка шыöдчис: «А ме виччыся каша öвчаннöй да шыд кодь морс!» «А се Бласлö Кристöс! - клопнитiс киясöн Анна Михайловна. - Бура жö, детяясö тöданныд роч кыв, а öд нёль во тiянöс велöдi! Се яндзим! Но-лы, вай жö «суп» да «каша öвчаннöй», пызан сайысь марш, петö ывлаö, ставöн виччысьöны тiянöс. Туйö петны колö, а видзöдлы, асы, кык сюзь пиян нöшта сейны кöсйöны!» Сэсся ставöн серам сорöн довкйисны ас гортлань.

1971 воын Важгортса олысьяс Мить Онь да Савöй Анöй гозйöн тувсов кадö висьöдчöмны гриппöн. Олöма нин гозъя эськö быднога старайтчöмны асьнысö бурдöдны да гостыс абу вöлöма. А Лена нывныс Микöл верöсыскöд олöмны Кослан сиктын да тöдмалöм бöрти пыр тшöктасны ай-мамлы локны районса поликлиникаö бурдöдчанног кузя. Сы кадö туйыс вöлi воштöдчыны юрсиктö öтик - самолетöн. Коркö, лунъяс мысти, олöма гозъя тшапитчöм паськöмöн да гöстинеч ташкаöн воасны Косланö. Нывныс вочаалас ай-мамöс аэропортын, нуöдас гортас, шойччöдас, а аскисö вайöдас поликлиникаö врач дорö. Дерт, медводз врачвидлалас висьысьясöс да тшöктас колана анализъяс сдайтны. Буракö, сернитiгöн Мить Онь тöдчöдас да шуас: «А, бур мортö, ми танi ог вермö гöтыркöд дыр овны. Миян гортын мöс баксö. Вай-жö, ми мунам бöр Важгортö да сэтысянь мöдöдам самолётöн колана анализъястö, а нвным тiянлы ваяс!» 
Лун мысти висьысьяс бöр мунасны гортаныс, а нöшта вит лун-вой мысти мöдöдасны кыкöн тшöжöм туис тыр самолётöн медся дона анализнысö врачлы - сiт! 
Кор тайö гöстинечсö петкöдласны врачлы, сiйö сэтчöдз сералас, кыдзи и мукöд медикъяс, мый весиг сутшик босьтас. Сöмын бöрти нин, Важгортса пельшöр юрсиктса врачлöн индöмтор серти кутчысяс бурдöдны колана ногöн пöрысь гозъяöс.

Отчыд Пыисдiнса вöралысь Як Сандыр тöвся кадö самоловöн прöмышляйтiгöн Мозын ю йилын, ас угöддяын, кыяс низь («уральский соболь»). Сюяс лаз бöжö да та бöрын регыд мысти и воштöдчас ас вöр керкаö. Сюсь кыйсьысь радпырысь öшöдас лазсö оланiн пытшкöсö да пондас ывлаын пусьыны бипур вылын. Кутшöмкö кадколаст мысти Лыско нима понйыс нюкйысьöмöн пыранiн öдзöс дорын другысь пондас яра ногöн увтны. Кöзяин дöзмöмпырысь гораа горöдас: «Лыско, дугды! Мый, лешак, лоис тэкöд? Повзьöдчан! Дугды! Медлы, пусяс ур яйыс да нуръясям, пöттöдз сеям!»
Но, пон сöмын вöлi здукъяс кежлö дугдылас и бара увтö. «Мый нö лоис? - вöралысь воськовтiс керка пытшкö да восьтiс öдзöс. - Да, танi пытшкын некодi абу!» А Лыско пырис да пыр сюйсис узьланiн горулö. И, другысь , кыськö пельöссянь вуджöртiс сьöдтор да чеччис морöсас сулалысь Як Сандыр вылö. Мöдыс повзьöмысла клупкысис тагöс вылö горзöмöн: «Ой-йö-йö! Мый тайö? Кодi тайö? Мыйла лоис?» Но вöрпа клысьнитiс нин ывлаö восьса öдзöс пыр. Пон, эськö, коньöр, и прöбуйтлiс вöтны низьöс да кытысь босьтан! 
А, вöлöмкö - да, мудер кыйдöс ловзьöма шоныдiнын, петöма лазысь да виччысьöма синкымув мездысьны кöть кутшöм ногöн. 
Гашкö, и öнiяöдз на кöнкö низь дзебсясьö да кыйласьö.

Отчыд, война кадö, Акым Гриш дед, Черныбса олысь, аръявывсö вöралöма ас угöддьöын, медым кöть кутшöмкö яй шедöдны. Колö тöдчöдны, мый ачыс вöлöма чотысьöн, и Дорö нима понйыс сэтшöмöн жö. А медым не тшыгъявны, гортсьыс дасьтылöма сöмын азь турун корйысь косьтöм сöчöнъяс, а енджыка вöрын олiгöн кынöм пöткöдöма тшак-вотöсöн да сьöла яйöн, кодöс вöв бöж сиысь гартöм лэчьясöн кыйлöма.
И со, öти асылö вöрö петöм водзвылын сiйö казялас кутшöмкö неыджыд сьöд рöма зверöс, кодi неылын вöр керкасянь мыйкö зэв ена гудйысьöма ыджыд коз горулын. Кöть и шемöс босьтас мортöс, но петкöдчыны вöлi оз позь, медым зверсö не повзьöдны. И понйыс орччöн сiдзжö пукалiс чöв-лöнь. Джын час гöгöр мысти вöрса олысь вошис син улысь, а нöшта неуна виччысьöм мысти гусяногöн морт локтiс коз пу горулöдз да шайпаймунiс - лыскöн да нитшöн вевттьöм гу пытшкын тыдалiсны яя гырысь лыяс. Вевттьöм дзебас весалöм бöрын вöралысь радпырысь нюмыштiс: «Но, со, Дорö, миянöс кыдзи козиналiсны! Хм! Танi пуд мыдта лолалöн колясъяс. Но и пасибö латшöглы. Думайта да, сiйö гусялiс ошлысь, а ми тэкöд, Дорö, сылысь бöр конфискуйтам! Ой, кутшöм чассьö! Зато, тшыгла ог кулö! Бур, бур!»
Тöлка вöралысь яйсö вундывлiс аслыс, а лыяссö бöр гуö лэдзис да тупкис лöптöн. 
Сэсся яй козин мыськöм бöрын öшлiс керка кöджводз пытшкö да сы бöрти шойччигмоз мöвпалiс: «А се дивö! Думайта, ошкыс кöнкö лола начкöма да кольöма аски кежлö, прöста абу удитöма ставсö кыскавны ас дзебасö; а мудер латшöг сы костi гусялöма да дзебöма мортлöн оланiн дорö, медым ошкыс эз тöд. А öнi ме латшöглысь дзебассö аслым босьтi! Хм! А се дивö да и сöмын!» Нöшта, лун-вой мысти, Як Сандыр весь дасьтöм яй торйöн тэчис неыджыд пу бочкаö да лэдзис яй гуö, кöнi пемыдiнын да ыркыдiнын видзис и пöтка яй. 
А водзöвылö, надзöникöн лым усис да кöдздöдiс. Колис нин бура уна кад, но мудер латшöг век на эз волы дзебас дорö. 
И, другысь, öти асъя кадö кылiс чус матын ош равзöм. Кöзяин пыр кватитiс пищальсö да петiс кильчö вылö. Неылын бараысь кылiсны шыяс. Выргысь пон, тшöтьсö кыпöдöмöн, повтöма видзöдiс вöрлань да нöштана мыйыськö нэсъялiс. И, со, пуяс костысь нем виччысьтöг петкöдчис ошлöн мыгöр. Як Сандыр спöкöя весь кöдiс пищаль вöрпа вылö и лыйис. Кылiс равöстöм и кратшкöм. Звер быттьö вошис син улысь, сэсся лоис чöв-лöнь. Вöралысь öддьöн зарадитiс пищальсö мöдпöв да сюся гöгöр дорласис. Пон эськö и уськöдчылiс водзлань да бöр сувтiс, но эз дугды увтны. А водзö артмис абу гöгöрвоанатор - пес чипас сайысь клысьнитiс латшöг да котöрöн саймовтчис керка пельöс сайö. Дорö пыр уськöдчис сы бöрся. А кöзяин скöра горзiс: «Дорö, лок! Лок! Лок ме дорö!» Кутшöмкö здукъяс мысти кывзысьысь пон локтiс кöзяиныс дорö и сöмын сэки кыкöн воськовтiсны водзлань, кöнi неважöн на равзiс ош. И, со, коз понöльяс костын тыдовтчис сьöд туша куйлысь зверлöн.
Морт сьöкыда лолыштiс да дöрöм соснас чышкис кымöсвывса ньылöм. «Слава Богу! Пасибö енлы, мый дорйис миянöс! - шуис вöралысь да ышöдiс понсö. - Мун, исйы, гашкö на и ловъя!» И збыльысь, сяма пон виччысигмоз некымынысь лайкöдiс туша гöгöр. Шуны немтор, звер вöлi ловсö лэдзöма. 
Дерт, вöлi сьöлöмсянь радлöм, öд татшöм прöмыс гежöда артмылö. Ош туша кульöм да кералöм бöрын Як Сандыр думыштiс бöр лэччыны гортлань.
Но, öдвакö, морт вермис думыштыны, мый лун-вой мысти прöмыс видзан гуысь мудерсьыс - мудер латшöг бура уна яй сылысь сяммас гусявны, правда, сöмын пöткаясдö.
Вöралöм помассьöм бöрын, мунан лунö, Як Сандыр керка водзö тув йылö öшöдас латшöглы ассьыс «козин» ас ногöн аттьöалöм - ош яйтор да дозмöр юр.
А бöрти дыр-на тайö вöвлöмторъяс йылысь кутас висьтасьны ас йöз костын.

öтчыд гöра-кöдза дырйи Буткан деревняын буретш вöлi восьтöма выль бурдöдчанiн, а медводдза висьысьöн артмас Катей баб, кодi пельшерыслы норасяс: «А, детяö, куим лун нин менам киссьö пöсь ньылöм да юрö зэв пым. И немтор ог вермы гортын вöчны, весиг дзимлясьны, ни пес, ни ва вайны. И кöтöдöм кöдзыд ваöн рот юр вылö пуктылi, а гос ни пöльза! Кыдзкö колö бурдöдчыны да кöть отсасьыштны зятьыслы му гöрны пиняйтны... да и картупель пуктыны». 
А пелшерыс вöлöма том нывбаба, неважöн на кытысь-кö воöма уджавны, да бурнога эз на удит олысьяскöд тöдмасьны. Сiйö и вочавидзас: «Екатерина Даниловна! Со тайö градусниксö медводз кутыштö кунув горулын, а ме регыд прöсма и тiянöс бурнога видла». Но, пöрысь морт градусник кутöмöн пукалыштас сöмын кутшöмкö неыджыд кадколаст да сэсся гортас мунас бара куйлыштыны. 
Аскинас Катей баб бара локтас пельшер дорö, ваяс градусник да пöся аттьöалас: «А, дона детяö, пасибö тэныд! Градусникыд войбыдöн став жарсö босьтiс да ньылöм сетiс да менö бурдöдiс. А, нöшта на, со, тэныд чöскыд гöстинеч сир чери курник, чепасьышты пöттöдз».
Том нывбаба потторз сывйыштас пöрысь мортöс да серампыр водзöвылö сетас кык аспирин таблетка: «Тайö аспирин лекарство. Коркö бара кö жар кыптас, ваöн öтиксö ньылыштанныд, а оз кö отсав, ме дорö шыöдчанныд, ме ачым вола тiян дорö гортанныд. Аттьö гöстинечысь, ме öд зав радейта чери сейны»!
Во чöж мысти нин йöз костын серам петалöма, мый öти аспирин таблеткаыс гортас Катей баблöн век на Ен пельöсын куйлö видзöг пыдди.

öтчыд, турун карöм бöрти гожöмын, Пöлит грездын олысьяс, кык чой, Пиля Люба да Пиля Елис бöтайтчыны пыжöн петаласны Йирва ю вылö. Кöть и шоныд поводдяыс асъя кадö вöлöма, но бöрти тöв кыптöма. Пöшти кöрзина тыр шедöма чери, но Елислы абу вöлöма на тырмöмöн да кöкöдöма чойсö нöштаысь чöвтлыны öти неыджыд куръяö ботала сеть. Ботöн бузакыигöн Елислöн сибдö шайтыс пыдöса няйтö да перйигöныс пыжыс катовтчас и нывбаба бузгысяс ваö. «Кара-у-у! Ойö да ойö! Пöда! - лёк голянöн пондасгорзыны повзьöм нывбаба. - Любö, кыскы менö, кыскы!» Мöдыс эськö нюжöдас ассьыс ботсö, мед чойыс кутчысяс да и эбöсыс оз тырмы вайöдны пыж дорöдз. А вöлöмкö Елис кышасьöма öти кокöн сетяс да сыысь некыдзи оз вермы кыпöдчыны. И другысь Люба синъялас гартчöм ыджыд сир. «Елисö! Но-лы, дугды, эн горзы! Асы, сеть помас крокодил ыджда сир пырöма! Тэ неуна кутчысьышты ва вылас, а ме серисö первой кыпöда», -гораа такöдiс чойыс дайöткысис мöдар помлань. И, збыльысь, дзугсьöм дас килоа гöгöр сир öдва кыптiс пыжö. А коньöр Елис ымзöмпырысь курасис ваын да скöралiс чойыс вылö: «Прокшат, оз тай волы тэныд! Сир вöсна чойто он мезды, рыжöй  кöбылаö! Шыбит черисö, менö кыскы! Оз тай васаыс Тэнö глöвкнит! Ме ог вермы сэсся, кыпöд менö, проклинöйö!..
[bookmark: _GoBack]Кыдзкö да мыйкö эськö удайтчас Любалы отсавны лэптысьны Елислы пыжö, но ас костаныс пинясьöмыс оз дугды сэтчöдз, кытчöдз оз воштöдчыны ас берегö. А рытъя кадö семьяясöн ставöн чукöртчасны Елис дорын öти пызан сайын пуöм сир яй сейны да гажöдчыны. Кык чой нюмпыр сывъясьöмöн дыр на сьылiсны уна пöлöс сьыланкывъястö. И, дерт, водзöвылö некутшöм лöгалöм эз вöв ас костаныс. öд олöмсö колö на кужны и донъявны радпырысь да шуд вылö. 

